{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o praćenju emisija onečišćujućih tvari u zrak iz nepokretnih izvora"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Petrokemija, d.d. tvornica gnojiva","PRAVILNIK O PRAĆENJU EMISIJA ONEČIŠĆUJUĆIH TVARI U ZRAK IZ NEPOKRETNIH IZVORA","Poštovani,\n\nU nastavku dostavljamo primjedbe i komentare na Pravilnik.\n\n1. članak 15, stavak 4 – prema starom pravilniku izvješća o rezultatima umjeravanja i redovnoj godišnjoj provjeri ispravnosti AMS-a dostavljala su se inspekciji zaštite okoliša koja je djelovala unutar ministarstva nadležnog za zaštitu okoliša. Budući da inspekcija sada djeluje u sklopu Državnog inspektorata da li se dogodila pogreška u pisanju ili će se po novom pravilniku izvještaji zaista dostavljati Ministarstvu te se više neće dostavljati inspekciji?\n\n2. članak 26 – iz navedenog u stavcima 3, 4 i 5 nije jasno tko će unositi izvještaje putem internetske aplikacije, operater ili ispitni laboratorij, pošto nije definiran pojam ˝ovlaštenika˝\n\nS poštovanjem,","Primljeno na znanje","Članak 15, stavak 4 ., izvještaji će se zaista dostavljati Ministarstvu te se više neće dostavljati inspekciji.\n\n\nČlanak 26., primljeno na znanje, članak je dorađen i glasi:\n(3) Po uredno podnesenom zahtjevu za dodjelu korisničkog računa, operateru se dodjeljuje korisničko ime i lozinka za prijavu u aplikaciju.\n(4) Operater unutar internetske aplikacije može odrediti jednu ili više ovlaštenih osoba i razdoblje u kojem isti može unositi podatke.\n(5) Ovlaštenik iz stavka 4. ovoga članka, pri unosu podataka dužan je priložiti i elektroničku verziju izvornog izvještaja."]
[2,"Hrvatska elektroprivreda - dioničko društvo","IV. VREDNOVANJE REZULTATA MJERENJA,\nČlanak 22.","Članak 22., stavak 6 i Prilog II točka 2. i 3. mjesečno i godišnje izvješće o provedenom kontinuiranom mjerenju, dio D koji se odnosi na velike uređaje za loženje i plinske turbine - U Prijedlogu Uredbe o GVE u člancima 119. i 120. u kontekstu vrednovanja s GVE spominju se “provjerene vrijednosti” koje se dobiju tako da se važeće umanje za mjernu nesigurnost.  Tako je i u važećoj Uredbi. Slijedom toga baza u Ministarstvu u dnevnim, mjesečnim i godišnjim izvještajima traži upis provjerenih vrijednosti (satnih, dnevnih i mjesečnih).\nU ovom prijedlogu Pravilnika , PRILOG II točka 2. i 3. dio D) gdje se definira sadržaj mjesečnih i godišnjih izvještaja navode se “važeće vrijednosti”\nKako ne bi bilo zabuna potrebno uskladiti pojmove u Uredbi i Pravilniku, odnosno korigirati Pravilnik I u izvještajima tražiti provjerene vrijednosti.","Prihvaćen","Prihvaćeno."]
[3,"Hrvatska elektroprivreda - dioničko društvo","PRAVILNIK O PRAĆENJU EMISIJA ONEČIŠĆUJUĆIH TVARI U ZRAK IZ NEPOKRETNIH IZVORA,\nPRILOG II.","Članak 22., stavak 6 i Prilog II točka 2. i 3. mjesečno i godišnje izvješće o provedenom kontinuiranom mjerenju, dio D koji se odnosi na velike uređaje za loženje i plinske turbine - U Prijedlogu Uredbe o GVE u člancima 119. i 120. u kontekstu vrednovanja s GVE spominju se “provjerene vrijednosti” koje se dobiju tako da se važeće umanje za mjernu nesigurnost.  Tako je i u važećoj Uredbi. Slijedom toga baza u Ministarstvu u dnevnim, mjesečnim i godišnjim izvještajima traži upis provjerenih vrijednosti (satnih, dnevnih i mjesečnih).\nU ovom prijedlogu Pravilnika , PRILOG II točka 2. i 3. dio D) gdje se definira sadržaj mjesečnih i godišnjih izvještaja navode se “važeće vrijednosti”\nKako ne bi bilo zabuna potrebno uskladiti pojmove u Uredbi i Pravilniku, odnosno korigirati Pravilnik I u izvještajima tražiti provjerene vrijednosti.","Prihvaćen","Prihvaćeno."]